Gal Gadot a anunțat că a născut cel de-al patrulea copil, după ce a ținut sarcina secretă.
Actrița în vârstă de 38 de ani a făcut anunțul pe Instagram, postând o fotografie în care își ține în brațe bebelușul, o fetiță care va purta numele Ori.
Gal Gadot a publicat o imagine emoționantă alături de un mesaj pe măsură. Cunoscuta actriță a precizat că se află într-un moment al vieții în care este"plină de recunoștință" pentru tot ceea ce trăiește.
"Scumpa mea fată, bine ai venit. Sarcina nu a fost ușoară, dar am trecut peste. Ai adus atât de multă lumină în viețile noastre, trăind prin numele tău, Ori, care înseamnă "lumina mea" în ebraică. Inimile noastre sunt pline de recunoștință. Bine ai venit în casa fetelor. Tati e și el destul de cool", a scris Gal Gadot.
Actrița și soțul ei mai au împreună trei fiice: Alma, 12 ani, Maya, 6 ani, Daniella, 2 ani.
Din mesajul pe care l-a transmis fanilor, se înțelege că aceasta a trecut prin momente dificile pe parcursul sarcinii. Numita deseori "femeia fantastică", după reprezentația sa din pelicula Wonder Woman, actrița a reușit să își îndeplinească acest vis.
Gal Gadot este căsătorită cu omul de afaceri Jaron Varsano din anul 2008. Celebrul cuplu a fost descris de multe ori ca fiind tabloul familiei perfecte, alături de cele trei fiice. Acum, familia lor s-a mărit cu încă un membru.
Sursa: Tabu.RO